Belgikako frantses

Belgikako frantsesa () Belgikako frantses hiztun eremuan, hegoaldeko Valonian eta Brusela-Hiriburua eskualdean, gehien mintzatzen den hizkuntza horren aldaera da. Belgikako frantsesa ez da valonierarekin, bertan hitz egiten duten beste erromantze hizkuntza batekin, nahastu behar.

1947ko datuen arabera, Belgikako populazio osoaren % 39k frantsesez ama-hizkuntza gisa hitz egiten zuen.

Belgikako frantsesaren eta Frantziako frantsesaren arteko alde fonologikoak txikiak dira, eta aldeak, gehienbat, lexikoan daude: Belgikako frantses hiztun batek ez du frantses batekin komunikazio arazorik, eta Frantziako frantsesaren hiztun batek hitz bitxi batzuekin baino ez du topo egingo belgikar frantses hiztun bat hizketan entzutean. Belgikako frantsesaren berezko hitzak belgizismoak dira: adibidez, septante "hirurogeita hamar" eta nonante "laurogeita hamar" (Frantzian, hurrenez hurren, soixante-dix eta quatre-vingt-dix); "gosaria" Belgikan déjeuner da (Frantzian, petit déjeuner), eta "afaria", souper (Frantzian, dîner); alkatea bourgmestre da (Frantzian, maire); eta abar.

 Kanpo estekak 

Kategoria:Frantsesaren dialektoak
Kategoria:Belgikako hizkuntzak